Judgment of the Court (Second Chamber) of 13 June 2019.
IO v Inspecteur van de rijksbelastingdienst.
Request for a preliminary ruling from the Gerechtshof 's-Hertogenbosch.
Request for a preliminary ruling — Value added tax (VAT) — Directive 2006/112/EC — Articles 9 and 10 — Taxable person — Economic activity carried out ‘independently’ — Definition — Activity as a member of the Supervisory Board of a foundation.
Case C-420/18. (2019)
Language: Croatian

Osoba IO član je nadzornog odbora zaklade čija se glavna djelatnost sastoji u tome da trajno osigurava stanovanje osobama u potrebi.
Statutima te zaklade predviđeno je da se taj nadzorni odbor sastoji od najmanje pet, a najviše deset članova, koji se imenuju na mandat od četiri godine. Osoba koja je sa zakladom sklopila ugovor o radu ne može biti član nadzornog odbora. Članove navedenog nadzornog odbora može, samo zbog nepažnje u izvršavanju njihovih dužnosti ili zbog drugih ozbiljnih razloga, suspendirati ili razriješiti isti nadzorni odbor, odlukom donesenom tročetvrtinskom većinom glasova koje je dala tročetvrtinska većina njegovih članova, pri čemu se ne uzimaju u obzir glasovi člana ili članova o kojima se odlučuje.
Ovlasti nadzornog odbora navedene zaklade osobito uključuju imenovanje, suspenziju i razrješenje članova upravljačkog tijela te određivanje njihovih uvjeta rada, suspenziju izvršenja odluka tog tijela, savjetovanje navedenog tijela, godišnji obračun, imenovanje, suspenziju i razrješenje članova nadzornog odbora te određivanje njihove fiksne naknade.
Premda dotičnu zakladu u sudskim i izvansudskim postupcima zastupa njezino upravljačko tijelo, njezino zastupanje, u slučaju sukoba interesa između upravljačkog tijela ili njegova člana i te zaklade, zajednički obnašaju predsjednik i jedan ili više članova nadzornog odbora. Usto, ako nijedan član upravljačkog tijela ne može obavljati svoju dužnost, navedenom zakladom do imenovanja novog upravljačkog tijela upravlja njezin nadzorni odbor.
U odnosu na zadaće navedenog nadzornog odbora člankom 18. Statuta dotične zaklade propisuje se:
„1.   Zadaća je nadzornog odbora nadzor nad strategijom upravljačkog tijela i općim odvijanjem poslovanja u zakladi i njezinu povezanom poduzeću. Članovi nadzornog odbora svoje zadaće obavljaju bez uputa osobe koja ih je predložila i neovisno o posebnim interesima u poduzeću. Svojim savjetima nadzorni odbor pomaže upravljačkom tijelu. U izvršavanju svojih zadaća članovi nadzornog odbora usredotočuju se na interes zaklade i njezina povezanog poduzeća.
2.   Nadzorni odbor ne mora svoje postupke opravdavati upravljačkom tijelu.
3.   Nadzorni odbor obavještava o svojim postupcima u godišnjem izvješću o svojim djelatnostima.
4.   Nadzorni odbor načine rada uređuje pravilnikom koji ne može sadržavati odredbe koje su protivne zakonu ili ovim statutima.”
Osoba IO za svoje djelatnosti člana nadzornog odbora dotične zaklade prima bruto naknadu u iznosu od 14912 eura godišnje, koja se oporezuje porezom na dohodak. Tu je naknadu ustanovio taj nadzorni odbor na temelju pravila određenih Wetom Normering Bezoldiging topfunctionarissen publieke en semipublieke sector (Zakon o uređenju naknada vodećih dužnosnika u javnom i polujavnom sektoru) i ona ne ovisi ni o sudjelovanju zainteresirane osobe na sjednicama ni o stvarno odrađenim satima.

Legal relationship diagram (Graphviz):
digraph {
    rankdir=LR;
    node [shape=box];
    
  "Statutima te zaklade"[shape=trapezium];
  "nadzornog odbora"[shape=doubleoctagon];
  "IO"[shape=doubleoctagon];
    
  "Statutima te zaklade"->"nadzornog odbora";
  "nadzornog odbora"->"Nadzorni odbor sastoji od najmanje pet, a najviše deset članova, koji se imenuju na mandat od četiri godine.."[dir=none];
  "nadzornog odbora"->"IO"[label="bruto naknadu u iznosu od 14912 eura godišnje"];
  "IO"->"Osoba IO član je nadzornog odbora zaklade."[dir=none];
    
}